କ୍ୟାନସର-ହାର୍ଟ ଆଟାକ୍‌ ପାଇଁ ବିକଶିତ ହେବ ଗୋଟିଏ ଟିକା…
ଲଣ୍ଡନ,୮।୪ : କ୍ୟାନସର ଏବଂ ହାର୍ଟ ଆଟାକ୍ ଭୋଗୁଥିବର ଲୋକଙ୍କ ପାଇଁ ଏକ ଭଲ ଖବର ଆସିଛି। ବିଶେଷଜ୍ଞମାନେ କହିଛନ୍ନି ଚଳିତ ଦଶନ୍ଧି ଶେଷ ସୁଦ୍ଧା ଏସବୁ ସମସ୍ୟାରୁ ମୁକ୍ତି ପାଇବା ପାଇଁ ଗୋଟିଏ ଟିକା ଉଦ୍ଭାବନ କରାଯାଇପାରିବ। ସେ କହିଛନ୍ତି ଯେ କ୍ୟାନସର ସମେତ ଅନେକ ରୋଗ ପାଇଁ ଏକ ପ୍ରକାର ନୂତନ ଟିକା ଦ୍ୱାରା ଲକ୍ଷ ଲକ୍ଷ ଲୋକଙ୍କ ଜୀବନ ରକ୍ଷା ହୋଇପାରିବ।

ଏକ ରିପୋର୍ଟରେ ଦର୍ଶାଯାଇଛି ଏଭଳି ଟିକା ୨୦୩୦ ସୁଦ୍ଧା ବିକଶିତ ହୋଇଯିବ। ଡ୍ରଗ କମ୍ପାନୀ ମୋଡର୍ନାର ମୁଖ୍ୟ ଚିକିତ୍ସା ଅଧିକାରୀ ପଲ ବର୍ଟନ କହିଛନ୍ତି ଯେ ପାଞ୍ଚ ବର୍ଷ ମଧ୍ୟରେ ଏହି ସଂସ୍ଥା ସମସ୍ତ ପ୍ରକାର ରୋଗ କ୍ଷେତ୍ର ପାଇଁ ଏହି ପ୍ରକାର ଚିକିତ୍ସା ପ୍ରଦାନ କରିପାରିବ।

ରିପୋର୍ଟ ଅନୁଯାୟୀ, କରୋନା ଭୂତାଣୁକୁ ମାରିବା ପାଇଁ ଟିକା ପ୍ରସ୍ତୁତ କରୁଥିବା କମ୍ପାନୀ ଦାବି କରିଛି ଯେ ଏହା ଶୀଘ୍ର ବିଭିନ୍ନ ପ୍ରକାରର ଟ୍ୟୁମରକୁ ଲକ୍ଷ୍ୟ କରି କ୍ୟାନସର ଟିକା ବିକଶିତ କରିବ। ପଲ ବର୍ଟନ କହିଛନ୍ତି ମୁଁ ଭାବୁଛି ଆମେ ବିଭିନ୍ନ ପ୍ରକାରର ଟ୍ୟୁମର ପ୍ରକାର ବିରୁଦ୍ଧରେ ବିଶ୍ୱର ଲୋକଙ୍କୁ କ୍ୟାନସର ଟିକା ଦେବାରେ ସକ୍ଷମ ହେବୁ।

ଏହି ଟିକା ଶ୍ୱାସକ୍ରିୟା ସିନ୍ସିଟିଆଲ ଭାଇରସ (ଆରଏସଭି) ବିରୁଦ୍ଧରେ ମଧ୍ୟ ପ୍ରଭାବଶାଳୀ ପ୍ରମାଣିତ ହେବ। ଅନ୍ୟାନ୍ୟ ବିରଳ ରୋଗ ପାଇଁ ଟିକା ମଧ୍ୟ ଉପଲବ୍ଧ ହେବ ଯେଉଁଥି ପାଇଁ ବର୍ତ୍ତମାନ ଔଷଧ ନାହିଁ । ଏହି ଟିକା ଏମଆରଏନଏ ଭ୍ୟାକ୍ସିନ ଉପରେ ଆଧାରିତ ଯାହା କୋଷଗୁଡ଼ିକୁ ପ୍ରୋଟିନ କିପରି ତିଆରି କରାଯିବ ତାହା ରାସାୟନିକ ଭାବେ କରାଇବାକୁ ସକ୍ଷମ କରାଇବ। ଯାହା ଦ୍ୱାରା ରୋଗ ପ୍ରତି ଶରୀରର ପ୍ରତିରକ୍ଷା ପ୍ରତିକ୍ରିୟା ବିକଶିତ ହୋଇ ପାରିବ।